Държавен вестник, бр. 62, 2010 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  62
1. за жилищните помещения и движимите 
вещи в тях – по реда на чл. 21, ал. 1;
2. за консумативните и други разходи – съ­
гласно методика – приложение № 4. 
(2) Със заповедта по чл. 21, ал. 3 се опре­
деля и дължимото обезщетение при ползване 
на жилищните помещения в общежитията без 
основание или на отпаднало правно основание 
или които се ползват не по предназначение. 
Чл. 33. (1) Жилищните помещения по този 
раздел се освобождават при прекратяване на 
договора за наем на основанията, посочени 
в чл. 23, по реда на чл. 24, както и при нас­
таняване в жилище от жилищния фонд на 
Министерството на отбраната. Сключеният 
договор се прекратява с едномесечно писмено 
предизвестие.
(2) След изтичането на срока по ал. 1 наема­
телите, неосвободили жилищните помещения, 
заплащат обезщетение, определено по реда на 
чл. 32, ал. 2.
(3) Освобождаването на имота и предава­
нето му на главна дирекция „Инфраструктура 
на отбраната“ се извършва по реда на чл. 25, 
ал. 1. В случай на нанесени щети на имота или 
движимите вещи в него бившият наемател е 
длъжен да ги поправи или дължи обезщетение 
за нанесените щети в размер, определен от 
комисия, назначена със заповед на министъра 
на отбраната или оправомощено от него лице.
(4) При отказ или възпрепятстване освобож­
даването на жилищните помещения от бившите 
наематели се пристъпва към изземването им 
по реда на чл. 80а от Закона за държавната 
собственост.
Г л а в а  т р е т а
ПОДДЪРЖАНЕ И ОБЗАВЕЖДАНЕ НА СЛУ­
ЖЕБНИ ЖИЛИЩА И ЖИЛИЩНИ ПОМЕ­
ЩЕНИЯ В ОБЩЕЖИТИЯ
Чл. 34. (1) Имотите по чл. 3, ал. 1, т. 2 и 
жилищните помещения в общежития се под­
държат, ремонтират и обзавеждат със средства 
от бюджета на Министерството на отбраната 
по основна програма „Инфраструктура на от­
браната“ в рамките на утвърдените средства за 
съответната бюджетна година.
(2) При финансова възможност минимално 
необходимото обзавеждане на служебните жи­
лища, предназначени за настаняване на лицата 
по чл. 27, ал. 2, т. 1 – 3, трябва да отговоря на 
приложение № 5, а за жилищните помещения 
в общежития – съгласно приложение № 6. 
 (3) Наемателите са длъжни да полагат 
грижата на добър стопанин за жилищата, 
ателиетата, гаражите и общежитията, в които 
са настанени, както и за движимите вещи, 
намиращи се в тях.
Г л а в а  ч е т в ъ р т а 
УСЛОВИЯ И РЕД ЗА ИЗПЛАЩАНЕ НА КОМ­
ПЕНСАЦИОННИ СУМИ НА ВОЕННОСЛУ­
ЖЕЩИТЕ И ЦИВИЛНИТЕ СЛУЖИТЕЛИ ОТ 
МИНИСТЕРСТВОТО НА ОТБРАНАТА
Чл. 35. На военнослужещите и цивилните 
служители от Министерството на отбраната, 
Българската армия и структурите на пряко 
подчинение на министъра на отбраната, на 
които Министерството на отбраната не може 
да предложи жилище или жилищно помещение 
в общежитие и които живеят при условията 
на свободно договаряне, се изплащат месечни 
компенсационни суми в размери, определени 
в таблицата – приложение № 7.
Чл. 36. (1) Право на получаване на ком­
пенсационни суми имат военнослужещите и 
цивилните служители по чл. 35, които:
1. са картотекирани във втора група като 
нуждаещи се от жилище в населеното място, 
в което служат (работят), по реда на глава 
втора, раздел ІІ; 
2. ползват жилища при условията на сво­
бодно договаряне, които не са собственост на 
техни съпрузи/съпруги, роднини по права линия 
без ограничения, по съребрена линия до втора 
степен включително и по сватовство до втора 
степен включително.
(2) Военнослужещите, преведени на служ­
ба от едно населено място в друго, могат да 
ползват правото по ал. 1, ако са освободили 
ползваното от жилищния фонд на Министер­
ството на отбраната жилище или жилищно 
помещение в общежитие.
(3) В случаите, когато семейството на воен­
нослужещия не го е последвало при премест­
ването му и условията по ал. 1 са налице, на 
военнослужещия се изплащат компенсационни 
суми в установените размери за едночленно 
семейство съгласно приложение № 7. 
(4) Правото на получаване на месечни ком­
пенсационни суми възниква от датата на обявя­
ване на списъците на картотекираните лица по 
реда на чл. 9, като изплащането започва след 
издаване на заповедта по чл. 39 въз основа на 
подадените документи по чл. 37. 
Чл. 37. (1) За изплащане на компенсацион­
ните суми военнослужещите и цивилните служи­
тели подават ежемесечно следните документи:
1. заявление-декларация до министъра на от­
браната или оправомощено от него длъжностно 
лице за Министерството на отбраната, до коман­
дира (началника) на военното формирование, 
до началника/ръководителя на структурата на 
пряко подчинение на министъра на отбраната 
по образец съгласно приложение № 8; 
2. копие от договора за наем.
(2) Документите по ал. 1 за текущия месец 
се подават до 5-о число на всеки месец в де­
ловодството по местослужене (месторабота) до 
жилищните комисии по чл. 5, ал. 1.